ddrg/super_eurlex huggingface dataset:
(8)

Navrhovaná iniciatíva občanov s názvom „Ending the aviation fuel tax exemption in Europe“ by sa preto mala zaregistrovať.
(9)

V súlade s článkom 10b smernice 2003/87/ES sa intenzita obchodu s tretími krajinami vypočítala ako pomer celkovej hodnoty vývozu do tretích krajín plus hodnota dovozu z tretích krajín a celkovej veľkosti trhu Európskeho hospodárskeho priestoru (ročný obrat plus celkový dovoz z tretích krajín). Komisia posúdila intenzitu obchodu za každé odvetvie a pododvetvie na základe údajov, ktoré jej Eurostat poskytol z databázy Comext. Komisia ich považuje za najúplnejšie a najspoľahlivejšie údaje o celkových hodnotách vývozu do tretích krajín a dovozu z tretích krajín, ako aj o celkovom ročnom obrate v Únii.
(5)

Články 3 a 4 rozhodnutia 2010/417/ES obsahujú ustanovenia o rozhodovaní a zastupovaní v súvislosti s rôznymi záležitosťami stanovenými v dohode. Vzhľadom na rozsudok Súdneho dvora Európskej únie z 28. apríla 2015 vo veci C-28/12 by sa uplatňovanie týchto ustanovení malo ukončiť. So zreteľom na zmluvy nie sú potrebné nové ustanovenia týkajúce sa týchto záležitostí, ani ustanovenia o povinnostiach členských štátov poskytovať informácie stanovené v článku 5 rozhodnutia 2010/417/ES. Články 3, 4 a 5 rozhodnutia 2010/417/ES by sa preto mali prestať uplatňovať v deň nadobudnutia účinnosti tohto rozhodnutia,
(6)

Berúc do úvahy celkové kladné posúdenie Eurocontrolu týkajúce sa nákladovo efektívneho vykonávania úloh manažéra siete v prvom a druhom referenčnom období pre systém výkonnosti podľa článku 8 vykonávacieho nariadenia Komisie (EÚ) č. 390/2013 (3), ako aj potrebu zabezpečiť kontinuitu prevádzky vo výkone funkcií siete ATM, Komisia 17. júla 2018 vyzvala Eurocontrol, aby predložil návrh. Komisia požiadala Eurocontrol, aby v súlade s kritériami stanovenými v článku 6 ods. 2 nariadenia (ES) č. 551/2004 spresnil svoju ochotu a schopnosť byť opätovne vymenovaný za manažéra siete. V tejto súvislosti tiež požiadala Eurocontrol, aby opísal, ako by spĺňal podmienky stanovené v článku 4 ods. 3 vykonávacieho nariadenia Komisie (EÚ) 2019/123 (4), a aby načrtol, ako by po svojom vymenovaní spĺňal požiadavky vymedzené v článku 4 ods. 4 uvedeného nariadenia.
(169)

Vyšetrovaním sa preukázalo, že príjemcovia piatich dotknutých záväzných stanovísk sú aktívni na celosvetových trhoch, ako je výživa pre deti, personálne poradenstvo, chemické výrobky pre spotrebiteľov a priemyselné aplikácie, a to v členských štátoch, ako aj v tretích krajinách. Ide o všetky trhy, na ktorých títo príjemcovia čelia hospodárskej súťaži zo strany iných podnikov. Daňové zaobchádzanie poskytnuté na základe dotknutých záväzných stanovísk oslobodzuje príjemcov od daňovej povinnosti, ktorú by inak museli znášať pri každodennom riadení bežných činností. Pomoc poskytnutá na základe záväzných stanovísk by sa preto mala považovať za pomoc, ktorá narúša hospodársku súťaž alebo ktorá hrozí narušením hospodárskej súťaže, a to posilnením finančnej pozície príjemcov na trhoch, na ktorých pôsobia. Odpustením daňovej povinnosti, ktorú by inak museli znášať a ktorú musia znášať konkurenčné podniky, sa v dôsledku daňového zaobchádzania poskytnutého na základe dotknutých záväzných stanovísk uvoľnia zdroje, ktoré by mohli spoločnosti využiť napríklad na investovanie do svojich podnikateľských prevádzok, na uskutočnenie ďalších investícií alebo na zlepšenie odmeňovania akcionárov, čím by narušili hospodársku súťaž na trhoch, na ktorých pôsobia. Preto je v tomto prípade splnená aj štvrtá podmienka na zistenie štátnej pomoci.
(2)

V súvislosti s modelom veternej turbíny SWT-3.0-113 prijalo Švédsko opatrenie preto, že tento stroj nebol v zhode so základnými požiadavkami na bezpečnosť a ochranu zdravia stanovenými v časti 1.5.14 prílohy I k smernici 2006/42/ES. Podľa základnej požiadavky na bezpečnosť a ochranu zdravia stanovenej v časti 1.5.14, pokiaľ ide o riziko uviaznutia v strojovom zariadení, musia byť strojové zariadenia navrhované, konštruované alebo vybavené prostriedkami, ktoré zabránia tomu, aby osoba uviazla v strojovom zariadení, alebo, ak to nie je možné, musia byť vybavené prostriedkami na privolanie pomoci. Švédsko v tejto súvislosti uviedlo, že detektor dymu vo veternej turbíne SWT-3.0-113 nevydáva výstražný signál, ktorý by v prípade požiaru varoval osobu, ktorá sa môže nachádzať vo vnútri turbíny.
(3)

V smernici Rady 91/477/EHS (2) sa stanovuje administratívna spolupráca medzi členskými štátmi v súvislosti s kontrolami získavania a vlastnenia strelných zbraní. V článku 13 smernice sa od Komisie vyžaduje, aby stanovila podrobné postupy systematickej výmeny určitých informácií elektronickými prostriedkami. Komisia prijala delegované nariadenie (EÚ) 2019/686 (3), ktorým sa stanovujú podrobné postupy systematickej výmeny informácií týkajúcich sa prevodu strelných zbraní v rámci Únie. IMI by mohol byť účinným nástrojom pri vykonávaní ustanovení o administratívnej spolupráci, ktoré patria do rozsahu pôsobnosti uvedeného delegovaného nariadenia. Uvedené ustanovenia by preto mali byť predmetom pilotného projektu podľa článku 4 nariadenia (EÚ) č. 1024/2012.
(3)

Aby sa právny, dozorný a vynucovací režim tretej krajiny mohol považovať za rovnocenný s režimom Únie, pokiaľ ide o postupy zmierňovania operačného rizika a požiadavky na marže, vecný výsledok uplatniteľných právnych, dozorných a vynucovacích opatrení by mal byť rovnocenný s požiadavkami Únie podľa článku 11 nariadenia (EÚ) č. 648/2012 a mal by zaistiť ochranu služobného tajomstva, ktorá je rovnocenná s požiadavkami stanovenými v tomto nariadení; a zároveň by sa mali právne, dozorné a vynucovacie opatrenia účinne uplatňovať a presadzovať spravodlivo tak, aby nevyvolali narušenie a aby sa v danej tretej krajine zabezpečil účinný dohľad a vynucovanie súladu. Účelom tohto posúdenia rovnocennosti je preto overiť, či sa právnymi, dozornými a vynucovacími opatreniami Japonska zabezpečuje, aby zmluvy o mimoburzových derivátoch, ktoré nezúčtováva centrálna protistrana a ktoré uzatvorila aspoň jedna protistrana usadená v danej tretej krajine, nevystavovali finančné trhy v Únii vyššej úrovni rizika, a následne aby v Únii nepredstavovali neprijateľné úrovne systémového rizika.
(6)

Ako sa uvádza v odôvodnení 51 nariadenia (EÚ) 2018/1726, Dánsko sa nezúčastňuje na uvedenom nariadení a nie je ním viazané. Dánsko sa preto nezúčastňuje na tomto rozhodnutí. Vzhľadom na to, že toto rozhodnutie sa v rozsahu, v akom súvisí so Schengenským informačným systémom II (SIS II) zriadeným na základe nariadenia Európskeho parlamentu a Rady (ES) č. 1987/2006 (5) a rozhodnutia Rady 2007/533/SVV (6), s vízovým informačným systémom (VIS) zriadeným na základe rozhodnutia Rady 2004/512/ES (7), so systémom vstup/výstup zriadeným na základe nariadenia Európskeho parlamentu a Rady (EÚ) 2017/2226 (8) a s Európskym systémom pre cestovné informácie a povolenia (ETIAS) zriadeným na základe nariadenia Európskeho parlamentu a Rady (EÚ) 2018/1240 (9), zakladá na schengenskom acquis, Dánsko sa v súlade s článkom 4 protokolu č. 22 o postavení Dánska, ktorý je pripojený k Zmluve o EÚ a k ZFEÚ rozhodne do šiestich mesiacov po tom, čo Rada rozhodne o tomto rozhodnutí, či ho bude transponovať do svojho vnútroštátneho práva. V súlade s článkom 3 Dohody medzi Európskym spoločenstvom a Dánskym kráľovstvom o kritériách a mechanizmoch na určenie členského štátu, ktorý je zodpovedný za posúdenie žiadosti o azyl podanej v Dánsku alebo v ktoromkoľvek inom členskom štáte Európskej únie, a o systéme „Eurodac“ na porovnávanie odtlačkov prstov pre účinné uplatňovanie Dublinského dohovoru (10), má Dánsko informovať Komisiu, či prevezme obsah tohto rozhodnutia v rozsahu, v akom súvisí so systémami Eurodac a DubliNet.
(8)

Vzhľadom na to, že rybolovné zdroje v oblasti výskytu tuniaka južného majú premenlivý charakter a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami CCSBT alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročnú špecifikáciu pozície Únie na roky 2019 až 2023,
(5)

Znížené sadzby dane sú uplatniteľné v zemepisných oblastiach, ktoré spĺňajú jedno z týchto kritérií: a) veľmi nepriaznivé klimatické podmienky v rámci územia Talianska t. j. obce, ktoré patria do zóny F vymedzenej v prezidentskom dekréte č. 412 z 26. augusta 1993 (3); b) nepriaznivé klimatické podmienky v spojení s ťažkosťami pri zásobovaní palivami t. j. obce, ktoré patria do zóny E vymedzenej v prezidentskom dekréte č. 412 z 26. augusta 1993; a c) zemepisná izolácia v spojení s ťažkým a nákladným zásobovaním palivami, t. j. Sardínia a malé ostrovy. Znížené sadzby dane by sa mali uplatňovať iba do dokončenia siete zemného plynu v príslušných obciach.
(10)

Vzhľadom na to, že rybolovné zdroje v oblasti Antigujského dohovoru majú premenlivý charakter a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami IATTC a zasadnutím zmluvných strán AIDCP alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročnú špecifikáciu pozície Únie na roky 2019 až 2023,
(7)

V tejto súvislosti sa v tomto rozhodnutí stanovuje rámec cielených reštriktívnych opatrení na odrádzanie od kybernetických útokov so závažným vplyvom, ktoré predstavujú vonkajšiu hrozbu pre Úniu alebo jej členské štáty, a na reakciu na ne. Keď sa to považuje za potrebné na dosiahnutie cieľov SZBP v príslušných ustanoveniach článku 21 Zmluvy o Európskej únii, toto rozhodnutie umožňuje, aby sa reštriktívne opatrenia uplatnili aj v reakcii na kybernetické útoky so závažným vplyvom na tretie štáty alebo medzinárodné organizácie.
(3)

V tejto súvislosti GSR a PMO podpíšu dohodu o úrovni poskytovaných služieb, ktorou sa rozširuje rozsah služieb poskytovaných PMO na správu a úhradu individuálnych finančných nárokov zamestnancov prostredníctvom IT nástroja na riadenie ľudských zdrojov – Sysper. S cieľom umožniť riadne fungovanie dohody by mal byť výkon príslušných právomocí zverených menovaciemu orgánu a orgánu poverenému uzatváraním pracovných zmlúv pre zamestnancov GSR zverený Európskej komisii (PMO). Okrem toho, keďže nová dohoda o úrovni poskytovaných služieb nahrádza predchádzajúcu dohodu o úrovni poskytovaných služieb týkajúcu sa dôchodkových práv, príspevkov v nezamestnanosti a iných nárokov po ukončení služby, právomoci PMO by sa mali v tejto oblasti potvrdiť.
(20)

Používanie bezpilotných vzdušných prostriedkov (unmanned aerial vehicles, ďalej len „UAV“), ako sú drony s pozemskými bezdrôtovými širokopásmovými elektronickými komunikačnými sieťami, ktoré využívajú frekvenčné pásmo 26 GHz, by mohlo mať vplyv na súčasné využívanie napr. družicových prijímačov v rámci FSS a ISS. V dôsledku toho by malo byť vo frekvenčnom pásme 26 GHz zakázané pripojenie zo základňových staníc ku koncovým staniciam na palube UAV a malo by sa povoliť len pripojenie z koncových staníc na palube UAV k základňovým staniciam, a to v súlade s platnými predpismi o manažmente letovej prevádzky. V tejto súvislosti by pripojenie z terminálových staníc na palube UAV k základňovým staniciam mohlo mať významný dosah napríklad na separačnú vzdialenosť od pozemských staníc služieb EESS/SRS, ktoré spoločne využívajú pásmo 26 GHz. To si vyžaduje ďalšie preskúmanie, ktoré môže viesť k dodatočným harmonizovaným technickým podmienkam. Používanie UAV s bezdrôtovými širokopásmovými elektronickými komunikačnými sieťami by nemalo brániť v rozmiestňovaní budúcich pozemských staníc služieb EESS/SRS.
(8)

Navrhovaná iniciatíva občanov s názvom „The fast, fair and effective solution to climate change“ by sa preto mala zaregistrovať.
(8)

Vzhľadom na to, že rybolovné zdroje v oblasti dohovoru WCPF majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami komisie WCPFC alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročné stanovenie pozície Únie na roky 2019 – 2023,
(9)

V článku 54 ods. 2 nariadenia (EÚ) č. 1306/2013 sa uvádza, že ak k vymoženiu súm, pri ktorých sa zistili nezrovnalosti, nedošlo do štyroch rokov od dátumu žiadosti o vrátenie prostriedkov alebo do ôsmich rokov, ak je vymáhanie predmetom pojednávania vnútroštátneho súdu, príslušný členský štát má znášať 50 % finančných dôsledkov spojených s nevymožením. V článku 54 ods. 4 nariadenia (EÚ) č. 1306/2013 sa členským štátom ukladá povinnosť pripojiť k ročnej účtovnej závierke, ktorú podľa článku 29 vykonávacieho nariadenia (EÚ) č. 908/2014 majú predložiť Komisii, certifikovanú tabuľku so sumami, ktoré majú znášať podľa článku 54 ods. 2 nariadenia (EÚ) č. 1306/2013. Pravidlá plnenia povinnosti členských štátov vykazovať sumy, ktoré sa majú vymáhať, sú stanovené vo vykonávacom nariadení (EÚ) č. 908/2014. Príloha II k vykonávaciemu nariadeniu (EÚ) č. 908/2014 obsahuje vzor tabuľky, ktorú majú členské štáty použiť na predloženie informácií o sumách, ktoré sa majú vymáhať. Komisia by na základe tabuliek, ktoré členské štáty vyplnili, mala rozhodnúť o finančných dôsledkoch situácií, keď sa sumy v prípade nezrovnalostí nevymohli do štyroch, resp. ôsmich rokov.
a)

opatrenia na ochranu a riadenie rybolovných zdrojov v oblasti dohody GFCM, ktoré vychádzajú z najlepších dostupných vedeckých odporúčaní, vrátane oblastí a období zákazu rybolovu, opatrení týkajúcich sa selektívnosti alebo rybolovných možností pre živé morské biologické zdroje, na ktoré sa vzťahuje GFCM, ktorými sa najneskôr do roku 2020 dosiahne alebo udrží miera využívania na úrovni maximálneho udržateľného výnosu. Tieto ochranné a riadiace opatrenia zahŕňajú v prípade potreby špecifické opatrenia zamerané na nadmerne lovené populácie, aby sa dosiahla rovnováha medzi rybolovným úsilím a dostupnými rybolovnými možnosťami; so zreteľom na článok 29 spoločnej rybárskej politiky by sa v prípade, že sa na úrovni EÚ prijali viacročné plány pre určitú populáciu alebo skupinu populácií v Stredozemnom mori, mali by sa zohľadniť, ak sa týkajú vykonávania cieľa dosiahnuť maximálny udržateľný výnos podľa článku 2 ods. 2 nariadenia (EÚ) č. 1380/2013;
(8)

Vzhľadom na to, že rybolovné zdroje v oblasti dohovoru SPRFMO majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami komisie SPRFMO alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročnú stanovenie pozície Únie na roky 2020 – 2024,
(7)

Vzhľadom na to, že rybolovné zdroje v oblasti dohovoru NAFO majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami NAFO alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročné stanovenie pozície Únie na roky 2019 – 2023,
(8)

Vzhľadom na to, že rybolovné zdroje v oblasti dohovoru majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami NEAFC alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročnú špecifikáciu pozície Únie na roky 2019 až 2023,
(8)

Vzhľadom na to, že rybolovné zdroje v oblasti dohody IOTC majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami IOTC alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročné stanovenie pozície Únie na roky 2019 – 2023,
(8)

V článku 54 ods. 2 nariadenia (EÚ) č. 1306/2013 sa uvádza, že ak k vymoženiu súm, pri ktorých sa zistili nezrovnalosti, nedošlo do štyroch rokov od dátumu žiadosti o vrátenie prostriedkov alebo do ôsmich rokov, ak je vymáhanie predmetom pojednávania vnútroštátneho súdu, príslušný členský štát má znášať 50 % finančných dôsledkov spojených s nevymožením. V článku 54 ods. 4 nariadenia (EÚ) č. 1306/2013 sa členským štátom ukladá povinnosť pripojiť k ročnej účtovnej závierke, ktorú podľa článku 29 vykonávacieho nariadenia (EÚ) č. 908/2014 majú predložiť Komisii, certifikovanú tabuľku so sumami, ktoré majú znášať podľa článku 54 ods. 2 nariadenia (EÚ) č. 1306/2013. Pravidlá plnenia povinnosti členských štátov vykazovať sumy, ktoré sa majú vymáhať, sú stanovené vo vykonávacom nariadení (EÚ) č. 908/2014. Príloha II k vykonávaciemu nariadeniu (EÚ) č. 908/2014 obsahuje vzor tabuľky, ktorú majú členské štáty použiť na predloženie informácií o sumách, ktoré sa majú vymáhať. Komisia by na základe tabuliek, ktoré členské štáty vyplnili, mala rozhodnúť o finančných dôsledkoch situácií, keď sa sumy v prípade nezrovnalostí nevymohli do štyroch, resp. ôsmich rokov.
(9)

Vzhľadom na to, že rybolovné zdroje v oblasti dohovoru o Beringovom mori majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami výročnej konferencie zmluvných strán alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročnú špecifikáciu pozície Únie na roky 2019 až 2023,
(8)

Vzhľadom na to, že rybolovné zdroje v oblasti dohovoru SEAFO majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami SEAFO alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročné stanovenie pozície Únie na roky 2019 – 2023,
1)

Komisia zabezpečí, že schválenie v mene Únie: — je v záujme Únie, — slúži na dosiahnutie cieľov, ktoré sleduje Únia v rámci svojej obchodnej politiky, — zohľadňuje záujmy výrobcov, obchodníkov a spotrebiteľov Únie, — nie je v rozpore s právom Únie ani s medzinárodným právom, a najmä s nariadením Európskeho parlamentu a Rady (EÚ) č. 1308/2013 (4), a to bez toho, aby bolo dotknuté právo Komisie prijímať delegované akty, ktorými sa pravidlá Únie menia v súlade so zmenami dohody, ktoré prijala Rada členov, najmä pokiaľ ide o obchodné normy v sektore olivového oleja a stolových olív, ako sa uvádza v článku 75 uvedeného nariadenia, — podľa potreby podporuje zlepšovanie kvality výrobkov z olív zlepšovaním odhaľovania podvodných a klamlivých praktík a falšovania, — podľa potreby lepšie zohľadňuje rôznorodosť pravých výrobkov z olív, — podľa potreby sa usiluje o aproximáciu medzinárodných noriem týkajúcich sa fyzikálno-chemických a organoleptických vlastností olivových olejov, olejov z olivových výliskov a stolových olív, — podľa potreby zabraňuje vytváraniu prekážok, ktoré by bránili v inovácii a — podľa potreby uľahčuje obchod s výrobkami z olív.
(4)

Nástroj na vyjadrenie súhlasu by mal umožňovať potvrdenie totožnosti žiadateľa. Treba preto stanoviť požiadavky na autentifikáciu pre prístup k nástroju na vyjadrenie súhlasu a zaistiť bezpečný prístup, okrem iného aj prostredníctvom poskytnutia jedinečného kódu každému žiadateľovi. Nástroj na vyjadrenie súhlasu by mal tiež žiadateľom pred vyjadrením alebo odvolaním súhlasu poskytnúť možnosť nahliadnutia do uchovávaných údajov a stanoviť, ako by mal byť súhlas poskytnutý alebo odvolaný.
(11)

Podľa vedecko-technických údajov, ktoré predložilo Francúzsko, úrovne expozície spojené s použitím dreva ošetreného kreozotom v exteriéri a kontaktom s pôdou alebo inštaláciou v sladkej alebo slanej vode odhadnuté švédskymi orgánmi a vyhodnotené agentúrou ANSES na účely autorizácií biocídnych výrobkov obsahujúcich kreozot (CAS č. 8001-58-9; ES č. 232-287-5) (8) prekračujú príslušné predpokladané koncentrácie, pri ktorých nedochádza k žiadnym účinkom (PNEC), z čoho vyplýva, že riziko pre tieto zložky životného prostredia nie je primerane kontrolované. Francúzske opatrenie sa prijíma na ochranu životného prostredia pred vyplývajúcim rizikom. Úrovne expozície spojené so železničnými podvalmi, ktoré sa používajú v exteriéri, ale neprichádzajú do kontaktu s pôdou ani sa neinštalujú v sladkej alebo slanej vode, však príslušné predpokladané koncentrácie, pri ktorých nedochádza k žiadnym účinkom, neprekračujú. S cieľom čo najviac časovo obmedziť vplyvy takýchto použití ošetreného dreva na životné prostredie by sa opatrenie prijaté Francúzskom malo považovať na naliehavé v zmysle článku 129 ods. 1 nariadenia (ES) č. 1907/2006. Rozhodnutia Francúzska neautorizovať príslušné biocídne výrobky na použitia na ošetrenie dreva okrem ošetrenia železničných podvalov, ktoré Komisia vo vykonávacom rozhodnutí (EÚ) 2018/1297 posúdila ako opodstatnené, nadobudnú svoj ochranný účinok od 23. apríla 2019. Riziká vyplývajúce z používania takto ošetreného dreva však zostanú čiastočne nevyriešené, ak sa takto ošetrené drevo môže stále uvádzať na trh a inštalovať na francúzskom území po ošetrení mimo územia Francúzska. Je preto naliehavo potrebné obmedziť takéto uvádzanie na trh a inštaláciu v rovnakom časovom rámci, čiže od 23. apríla 2019.
(9)

Skupina by mala konzultovať príslušných (komerčných i nekomerčných) užívateľov rádiového spektra, ako aj ostatné strany so záujmom o technologické, trhové a regulačné trendy, ktoré môžu súvisieť s využívaním rádiového spektra. Skupina by mala zaručiť, že tieto konzultácie budú rozsiahle a zamerané do budúcna.
(2)

Švédsko prijalo toto opatrenie, pretože sa domnievalo, že toto nožnicové zdvižné zariadenie pre vozidlá nespĺňa základné požiadavky na bezpečnosť a ochranu zdravia stanovené v oddiele 4.1.2.6 bode c) prílohy I k smernici 2006/42/ES. Na základe uvedeného ustanovenia strojové zariadenia musia byť navrhované a konštruované takým spôsobom, aby sa bremená nemohli nebezpečne zosunúť ani voľne a nečakane spadnúť, a to dokonca ani v prípade čiastočného alebo úplného výpadku energie, alebo keď obsluha prestane ovládať strojové zariadenie. Švédsko odôvodnilo opatrenie, ktoré prijalo, tým, že poistný ventil pre prípad prasknutia rúrky nefunguje správne, čo má vplyv na bezpečné fungovanie nakladacích zariadení a v dôsledku toho predstavuje potenciálne vážne bezpečnostné riziká. Švédsko okrem toho tvrdilo, že určité bezpečnostné prvky boli zablokované (konkrétne ventily na snímanie tlaku), keď sa zdvižné zariadenie znížilo pomocou tlačidla „úplné spustenie“, a to by mohlo spôsobiť nerovnomernosť nájazdných rámp.
—

Ustanovenia týkajúce sa suroviny sa presúvajú do časti „Opis spôsobu výroby výrobku“. Posledný odsek týkajúci sa odrodovej štruktúry normandského sadu sa nahrádza týmto odsekom: „Rozmanitosť odrodového zloženia sadov umožňuje dosiahnuť rovnováhu medzi rôznymi typmi odrôd na úrovni zemepisnej oblasti. S viac ako tretinou plôch s horkými a horko-sladkými jablkami, ako aj s viac ako tretinou sladkých jabĺk a so zostávajúcim podielom tvoreným kyslastými a kyslými jablkami môžu výrobcovia cidera spracovávať ovocie tak, aby získali čo najvhodnejšie zmesi.“ Percentuálne zastúpenie týkajúce sa vysadených sadov sa tak vypúšťa [„Normandský vysokokmenný sad tvoria hlavne sladké odrody (44 %) a horko-sladké odrody (37 %). V nových nízkokmenných sadoch sa nachádza aj 60 % sladkých odrôd a horko-sladkých odrôd“], lebo v danom okamihu to odrážalo časť normandského sadu podobného sadu, ktorý obhospodarovali hospodárske subjekty, ktoré pôvodne žiadali o zapísanie CHZO. Aj keď sa rovnováha zastúpenia zásadne nespochybňuje, tieto údaje sa zmenili.